चम्पका नां दी नगरी च सन्यासियें दा इक्क आश्रम हा। उत्थें जूड़ाकर्ण नां दा इक्क सन्यासी रौन्दा हा। भोजन करने परैन्त जेड़ा अन्न बची जन्दा उसी ओ: भिक्षाहात्रै च पाईयै किल्लनी उप्पर टंगियै सेई रौन्दा हा। अऊँ रोज उत्थें जन्दा ते उड़की उड़कियै ओदे अन्नैई खाई जन्दा। किश दिनें परैन्त ओदा इक्क मित्तर वीणाकर्ण नां दे सन्यासी उत्थें आया। ओदे कन्नें गल्ल-कत्थ करदे होई, चूड़ारकण मिगी डराने गित्तै बिच बिच बंज्जै दी सोटी कन्ने धरतै उप्पर छेड़ बी करदा जा। वीणाकर्ण आक्खन लगा-"भाई तूँ मेरियें गल्लें आस्सै ध्यान नेईं देइयै कोकड़े कम्मै च लग्गे दा ऐं ?"